Нанҳәа 25 рзы Аԥсны агәабзиарахьчара аминистрреи Асанитартә епидемиологиатә маҵзуреи Лабра ақыҭан 14-мштәи акарантин аларгалеит COVID-19 злаз ақыҭанхаҩык иԥсҭазаара даналҵ ашьҭахь.
"Нанҳәа 25 рзы ақыҭаҟны акарантин алагалан. Уи аахыижьҭеи ақыҭаҟны 150-ҩык ауаа гәаҭан. Иацы 120-ҩык рзы аҭак ааит. COVID-19 змоу 15-ҩык ауаа ыҟоуп. Дырҩегь ҳазыԥшуп, 30-40 ҩык рҟынӡа ачымазара рымоу ирымаму аҭак аароуп. Ичмазаҩцәахаз 15-ҩык ҳасаб рызуп, ацхыраара рымоуп. Есҽны уа дыҟоуп араион аҳақьым хада, дыҟоуп амедеиҳәшьа. Ацхыраара лас амашьына ақыҭаҟны инеиԥынкыланы игылоуп. Аҭагылазаашьа ҷыдақәа рминистрра аусзуҩцәа адезинфекциа мҩаԥыргоит аҩнаҭақәа рҟны. Амилициа аусзуҩцәа ақыҭаҟны еснагь иҟоуп, избанзар ақыҭаҟны иҟоуп хәыҷык злеишәагьы зырцәгьо, ас еиԥш здызымкыло ауаа, дара ачымазара шыҟоу агәра ргом", - иҳәеит Амҷба.
Иаҳа инеиҵыху аицәажәара шәаҳар шәылшоит арадио Sputnik Аԥсны аефир аҟны.
Иара убас шәаԥхьар ҟалоит:
- Иҷыдоу аушьҭратә бӷьыцқәа рыла мацара: лабраа рқыҭаҿы акарантин аан ишеиҭаҵуа